Repubbrica da California
A Repubbrica da California, dïta ascì Bear Flag Republic (a "repubbrica da bandëa de l'orso") , a l'è nasciùa o quatorze de zûgno do 1846 a proeuvo a 'na rivolta contra i autoritæ mescicann-e in ta Provinsa da California.
Un gruppo de 33 ommi armæ o l'intrò in to çentro da çittæ de Sonoma, o desarmò i militæ mescichen e o proclamò l'indipendença. O commandante da California do Nòrd, o generâ Mariano Guadalupe Vallejo, o vegne misso in galea a o Forte Sutter e William B. Ide o fu proclamoö prescidente.
O 23 zûgno o capitan Frémont o l'arrivò a Sonoma con 60 sordatti e o piggiò o controllo de l' armâ da repubbrica.
O trezze de mazzo a guæra tra Stati Unïi d'America e Mescico a l'ea scciuppâ, ma a notiçia a non l'arriviâ in ta Repubbrica, fin a o sette de luggio, quando i mainæ americhen comandæ da John D. Sloat che combatteivan contra i mescichen a Monterey avvertin o Frémont da guæra tra i doi paixi.
I californien decidettan de arrembase a i americhen e o prescidente Ide o vegne degradou a sordatto in to battaggion da California, guidou da o Frémont e che o combatte' co-i americhen.
lij_Latn lij_Latn lij_Latn lij_Latn lij_Latn lij_Latn